5. Kínai helyzet a földrengés után és az olimpiai játékok előtt (szavazás) 
- A 7. módosítás megszavazása előtt:
Vytautas Landsbergis
Elnök asszony, szóbeli módosításom a 8. bekezdésre vonatkozik, mely sürgeti a kínai hatóságokat, hagyjanak fel a különböző csoportokkal szembeni megkülönböztetéssel. Azt javaslom, a "szakszervezeti aktivisták” után illesszük a szövegbe a "Falun Gong tagok” szavakat. Ezek az emberek sajátos mozgási és lélegzési gyakorlatot folytatnak, de a kommunista hatóságok ellenzékiként kezelik és üldözik őket.
(A szóbeli módosítás elfogadásra kerül)
- A szavazás után:
Reinhard Rack
(DE) Elnök asszony, igen fontos szavazások várnak még ma ránk. Ennek tudatában, szükségtelen, hogy Cohn-Bendit úr folyamatos megjegyzéseivel és beszélgetésével kísérje a szavazást. Ez igen zavaró!
José Ribeiro e Castro
Elnök asszony, szeretném felhívni mindenki figyelmét arra, hogy most utasítottuk el azt a módosítást, amely olyan valaki szabadlábra helyezését igényelte, akit Szaharov-díjra jelöltünk. Amikor legközelebb, decemberben, odaítéljük a Szaharov-díjat, a díjazottaknak azonnal adjunk láncokat is, hogy egyenesen a börtönbe mehessenek!
(Hangos taps)
